《秋意》
明代·汤胤勣

床头连日酒瓶干，旅寓何心定饱餐。
有势欲封千户易，无才刚道一秋难。
镜中咄咄容颜改，壁上行行指血残。
黄叶满庭人倦扫，恶风翻瓦作秋寒。

作者简介：汤胤勣，字公让，明开国重臣汤和曾孙，为诸生，工诗，负才使气。巡抚尚书周忱使作启事，即席具数万言。忱荐之朝。少保于谦召询古今将略及兵事，胤勣应对如响。累授锦衣千户。偕中书舍人赵荣通问英宗于沙漠，脱脱不花问中朝事，慷慨酬答不少屈。